# **J E G Y Z Ő K Ö N Y V**

**Készült**: Litér Község Önkormányzata Képviselő-testületének **2019. május 13-án 18.05 órai** kezdettel megtartott nyilvános üléséről.

**Az ülés helye:** Községháza tanácsterem

**Jelen vannak:** Szedlák Attila polgármester

Kondics István alpolgármester

Auerbach János képviselő

Bódi János képviselő

Heffler Gáborné képviselő

Lukáts Gábor Ákos képviselő

Varga Mihály képviselő

Bencze Éva jegyző

Némethyné Brand Júlia pü csoportvezető

Kovács Zsuzsa igazgatási főelőadó

Rokalyné Csizmadia Margit óvodavezető

Dobrosi ZsoltStylus Zrt.

Budai Márton Stylus Zrt.

Freund Tamás műszaki ellenőr

Szedlák Attila polgármester

Tisztelettel köszöntöm a képviselő-testület tagjait, valamint a meghívott vendégeket. Megállapítom, hogy a képviselő-testület határozatképes, a megválasztott képviselőkből mindenki megjelent.

A jegyzőkönyv vezetésére Kovács Zsuzsa köztisztviselőt, a jegyzőkönyv hitelesítésére Kondics István alpolgármester urat Varga Mihály képviselő urat kérem fel.

Megkérdezem a képviselő-testületet, hogy a módosított napirendi ponttokkal kapcsolatosan van-e valakinek hozzászólása észrevétele, javaslata? Amennyiben nincs, kérem a képviselő-testületet kézfeltartással, szavazzon, aki a módosított napirendi pontokkal egyetért.

*A képviselő-testület 7 igen szavazattal egyetért.*

#### N A P I R E N D I J A V A S L A T

Napirendi javaslat:

**1.) Új bölcsőde építése tárgyú vállalkozási szerződés módosítása**

*Előadó: Szedlák Attila polgármester*

**2.) Litér, Településrendezési Eszközök részleges módosítása**

*Előadó: Szedlák Attila polgármester*

**3.) Kund utcai ivóvízhálózat rekonstrukciója**

*Előadó: Szedlák Attila polgármester*

**4.) Döntés VP6-19.2.1.-7-2-17 Leader pályázatról**

*Előadó: Szedlák Attila polgármester*

**5.) Ertl Pálné Művelődési Ház és Könyvtár felújítása, korszerűsítése a Magyar Falu Programban**

*Előadó: Szedlák Attila polgármester*

**6.) Műfüves futballpálya felújítása**

*Előadó: Szedlák Attila polgármester*

**7.) Magdolna játékfilm forgatás befejezéséhez szükséges további támogatási kérelem**

*Előadó: Szedlák Attila polgármester*

**8.) Törvényességi felhívás a településkép védelméről szóló önkormányzati rendelet jogszabálysértő rendelkezéseinek megszűntetésére**

*Előadó: Szedlák Attila polgármester*

**9.) Vegyes ügyek**

#### N a p i r e n d t á r g y a l á s a

**1.) Új bölcsőde építése tárgyú vállalkozási szerződés módosítása**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Tájékoztatom a képviselő-testületet, hogy a módosított vállalkozási szerződés általam, a műszaki ellenőr, a kivitelezők, a tervezők, valamint a Magyar Államkincstár és a közbeszerzési szakértők által elfogadott feltételekkel került előterjesztésre a testület fele. Látható, hogy 6. pontban került módosításra.

A szerződés tárgyát képező munkák vonatkozásában a szerződéskötéskor előre nem látható okok merültek fel, így a szerződés tárgyát képező munkák mennyiségét, a szerződés műszaki tartalmát, módosítjuk.

A teljesítés során jutott a tudomásunkra az is, hogy az összekötő folyosóval kapcsolatos kivitelezési munka a feleken kívül álló körülmények miatt nem folytatható, ezért új statikai tervekre van szükség, mely elkészítéséhez további időre van szükség, így át kell szervezni a munkát.

A napirendi pontot a Pénzügyi bizottság tárgyalta, felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési bizottság elnöke

A pénzügyi bizottság elfogadásra javasolja az Új bölcsőde építésének vállalkozási szerződés módosítását az előterjesztés alapján.

Szedlák Attila polgármester

Van-e hozzászólás?

Freund Tamás műszaki ellenőr

A szakértő általam ismert és hiteles, komoly szakember, ezért is tudom elfogadni a javaslatait.

Bódi János képviselő

Én továbbra is fenntartom a pénzügyi bizottsági ülésen elmondott véleményem és indokaim.

Szedlák Attila polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki az Új bölcsőde építése tárgyú vállalkozási szerződés módosításával egyetért.

*A képviselő-testület 5 igen, 1 ellene szavazattal, 1 tartózkodás mellett egyetért.*

**Litér Község Önkormányzatának Képviselő-testületének**

**47/2019. (V.13.) LKt. határozata**

Litér Község Önkormányzatának képviselő-testülete arról határozott, hogy a jelen jegyzőkönyv mellékletét képező Vállalkozási Szerződés Módosító Okiratát - amely létrejött egyrészt Litér Község Önkormányzata másrészről a STYLUS Építő és Üzemeltető Zártkörűen Működő Részvénytársasággal - elfogadja.

Képviselő-testület felhatalmazza a polgármestert a szükséges intézkedések megtételére.

Felelős: Szedlák Attila Polgármester

Határidő: azonnal

**2.) Litér, Településrendezési Eszközök részleges módosítása**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Bencze Éva jegyző

Az előterjesztés mellékleteként kiküldött főépítészi véleményezésre benyújtott módosítások egyeztetéssel lezárult, a főépítészi záróvéleményt megkaptuk, így a módosítások elfogadhatóvá váltak.

Szedlák Attila polgármester

A napirendi pontot a Pénzügyi bizottság tárgyalta, felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési bizottság elnöke

A Pénzügyi bizottság megtárgyalta a településrendezési eszközök részleges módosítása tárgyú napirendi pontot, melyből a határozati javaslatot, valamit a rendelet módosítását elfogadásra javasolja a képviselő-testület fele.

Szedlák Attila polgármester

Van-e kérdés, hozzászólás a napirendi pontra vonatkozóan? Amennyiben nincs, kérem, kézfeltartással szavazzon, aki a határozati javaslattal egyetért.

*A képviselő-testület 7 igen szavazattal egyetért.*

**Litér Község Önkormányzatának Képviselő-testületének**

**48/2019. (V.13.) LKt. határozata**

Litér község Önkormányzati Képviselő Testülete az épített környezet alakításáról és védelméről szóló 1997. évi LXXVIII. tv. 6.§-ának (1) bekezdésében foglaltak alapján 2019. május 15-i hatállyal Litér község településszerkezeti tervét a jelen határozat mellékletét képező m-SZE tervlapon szereplő változások szerint módosítja.

1. sz. melléklet: Litér településszerkezeti terve - m-TSZT tervlap.

2. sz. melléklet: Litér településszerkezeti terv műleírás kiegészítése

A 121/2014.(IX.25.) sz. h a t á r o z a t (a továbbiakban: Határozat)

Litér község településszerkezeti terv leírás Belterület és Külterület leírás az alábbival egészül ki, illetve módosul:

* 1. Az 1. sz. módosítás a 060 hrsz-ú ingatlanon az eddigi gazdasági-kereskedelmi-szolgáltató területfelhasználást kertvárosias lakóterület területfelhasználásra módosítja. A 059/22 hrsz egy részét az eddigi kertvárosias lakóterület területfelhasználásról általános mezőgazdasági területfelhasználásra módosítja.
  2. A 2. sz. módosítás a 681/20 hrsz-ú ingatlant az eddigi különleges beépítésre szánt turisztikai területfelhasználásról kertvárosias lakóterület területfelhasználásra és részben zöldterület területfelhasználásra módosítja.
  3. A 4. sz. módosítás a 627 hrsz-ú ingatlant az eddigi településközponti vegyes területfelhasználásról gazdasági-kereskedelmi-szolgáltató területfelhasználásra módosítja.

Szedlák Attila polgármester

Kérem, kézfeltartással szavazzon, ki a Helyi Építési Szabályzat rendelet módosításával egyetért.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**4/2019.(V.14.) önkormányzati rendelete**

**Litér Község Helyi Építési Szabályzatáról és Szabályozási Tervéről szóló**

**10/2014.(X.2.) önkormányzati rendelet módosításáról**

*(Rendelet szövege a jegyzőkönyv mellékletét képezi.)*

**3.) Kund utcai ivóvízhálózat rekonstrukciója**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Tájékoztatom a Képviselő-testületet, hogy településünkön többször jelentkező csőtörések miatt javaslatokat kértünk a Bakonykarszt Zrt. részéről ivóvízhálózat rekonstrukciója tárgyában.

A felújítási munkálatok 2017. évben a II számú kút termelőcső cseréjével és az Álmos és Bem József utcákban lévő tolózár aknákban a csomópontok cseréjével kezdődtek meg. Tavaly további három kereszteződésben (Álmos-Árpád, Akácfa-Bem, Bem-Kund utca) csomóponti rekonstrukciós kiviteli munkálatok valósultak meg tolózárak beépítésével, amelyek segítségével szakaszolható az ivóvízellátás, illetve az ivóvízhiány.

A község 31 utcájában lévő azbeszt ivóvízhálózatnak és a közel 740 db bekötésnek a cseréje tekintetében az üzemeltetőtől kapott költségbecslés mintegy bruttó fél milliárd forint költségvetésű kiviteli beruházást mutat.

Arról döntöttünk, hogy 2019-től az évente befolyó kommunális adó felhasználásával, az üzemeltetővel egyeztetést követően elkezdjük a legkritikusabb utcákban a rekonstrukciós munkálatokat.  
A Litér, Kund utcai ivóvízhálózat rekonstrukció adatait és becsült kivitelezési költségét a kiosztott táblázat részletesen tartalmazza.

A napirendi pontot a Pénzügyi Gazdasági és Településfejlesztési bizottság tárgyalta, felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési bizottság elnöke

A Pénzügyi Bizottság elfogadásra javasolja Litér Község Önkormányzata Képviselő-testülete a Kund utcai ivóvízhálózat rekonstrukcióját 17 670 000 Ft + Áfa összegben.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Amennyiben nincs, kérem, kézfeltartással szavazzon, aki a Pénzügyi bizottság javaslatával egyetért.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**49/2019.(V.13.) LKt. határozata**

Litér Község Önkormányzatának Képviselő-testülete arról határozott, hogy Litér, Kund utcai utca ivóvízhálózat rekonstrukcióját megrendeli a Bakonykarszt Zrt-től.17 670 000 Ft + Áfa összegben.

Képviselő-testület felhatalmazza a polgármestert a szükséges intézkedések megtételére.

Felelős: Szedlák Attila Polgármester

Határidő: azonnal

**4.) Döntés VP6-19.2.1.-7-2-17 Leader pályázatról**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Tájékoztatom Önöket, hogy 2019. április hó 30. napján benyújtásra került Litér Község Önkormányzatának támogatási kérelme a „*Helyi identitást és közösségi együttműködést segítő fejlesztések támogatása*” című VP6-19.2.1.-7-2-17 azonosító számú LEADER helyi felhívásra.

A projekt célja a lakosság igényeire építve a helyi identitás erősítése. 2019. június 14-15. napján lesznek a XIX. Mogyorósi Napok, amely meghatározó szerepet játszik a helyi lakosság életében, sokak esetében a legjelentősebb társas érintkezési forma, mely lehetővé teszi az értékteremtő kulturális tevekénységből való részesülést.

A helyi lakosság tájékoztatása érdekében a település 6 frekventált közterületi pontján esztétikus és tartós fa információs táblát kívánunk készíttetni, amely lehetőséget biztosít azok elérésére, akiknek a modern kommunikációs csatornákon történő elérése nem biztosított.

A szabadtéri közösségi alkalmak megteremtésével a szabadidő hasznos, tartalmas eltöltésére biztosít lehetőséget az a közösségi búbos kemence kiegészítőkkel, sparhelttel és tálalóasztallal, amely a litéri Közparkban kerül megépítésre.

A támogatási kérelem elszámolható összköltsége 7 029 000 Ft, 100%-os támogatási intenzitás mellett. A búbos kemence kiegészítőkkel történő építési költsége 1 510 000 Ft, a hat darab információs tábla gyártása és telepítése 1 250 000 Ft, a XIX. Mogyorósi Napok rendezvénysorozatra elszámolni kívánt összeg 4 006 000 Ft a fennmaradó 263 000 Ft-ból a megvalósításhoz kapcsolódó soft költségek kerülnek elszámolásra.

A napirendi pontot a Pénzügyi bizottság tárgyalta, felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési bizottság elnöke

A pénzügyi bizottság megtárgyalta a Döntés VP6-19.2.1.-7-2-17 Leader pályázatról tárgyú napirendi pontot, és elfogadásra javasolja a képviselő-testület fele a határozati javaslatot.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Amennyiben nincs, kérem, kézfeltartással szavazzon, aki a Pénzügyi bizottság javaslatával egyetért.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**50/2019. (V.13.) Lkt. határozata**

Litér Község Önkormányzatának Képviselő-testülete arról határozott, hogy támogatja a „*Helyi identitást és közösségi együttműködést segítő fejlesztések támogatása*” című VP6-19.2.1.-7-2-17 azonosító számú LEADER helyi felhívásra történő pályázat benyújtását. A „*Helyi identitás erősítése Litéren*” tárgyú fejlesztés céljai:

1. Búbos kemence elkészítése kiegészítőkkel, sparhelttel és tálalóasztallal a litéri Közparkban. A fejlesztés helyszíne: Litér, 033/9 hrsz.
2. Információs táblák elkészítése és kihelyezése Litér közterületein 6 db.

A fejlesztés helyszíne: Litér, 119, 248, 611/2, 627, 657, 033/9 hrsz.

1. XIX. Mogyorósi Napok LEADER rendezvény megvalósítása.

A fejlesztés helyszíne: Litér, 033/9 hrsz.

A fejlesztések tárgyát képező ingatlanok Litér Község Önkormányzata tulajdonában állnak.

Litér Község Önkormányzatának Képviselő-testülete vállalja, hogy nyertes pályázat esetén a támogatási kérelemben foglalt fejlesztéseket megvalósítja.

A projekt teljes költsége és egyben elszámolható költsége mindösszesen bruttó 7 029 000,- forint,

A Képviselő-testület felhatalmazza a polgármestert a szükséges intézkedések ellátásával.

Felelős: Szedlák Attila polgármester

Határidő: azonnal

**5.) Ertl Pálné Művelődési Ház és Könyvtár felújítása, korszerűsítése a Magyar Falu Programban**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Litér Község Önkormányzata arról döntött, hogy az Ertl Pálné Művelődési Ház és Könyvtár épület fejlesztését, energiatakarékos korszerűsítését kívánja megvalósítani. Az intézmény felújításának jelentős része energiatakarékos korszerűsítést jelent, a fejlesztés szerves része egy 15,11 kWp kimeneti teljesítményű hálózatra termelő napelemes rendszer kiépítése, továbbá a világítás energiatakarékos korszerűsítése LED panelekkel és a főelosztó cseréjével, és a nagyteremben új parketta burkolat lerakását terveztük.

A világítás energiatakarékos korszerűsítése keretében a jelenlegi elavult elöregedett, rossz hatásfokú fénycsőarmatúrák és korszerűtlen izzólámpás világítótestek cseréjére kerül sor bruttó 3.721.983 Ft összegben.  A megújuló energia hasznosítását célzó napelemes energetikai bruttó 8.616.156 Ft a nagyterem melegburkolat bruttó 3.713.160 Ft összegben kerül felújításra.

A projekt teljes költsége bruttó 16 051 299 Ft, a maximálisan igényelhető 15 000 000 Ft támogatás igénylése mellett, 1 051 299 Ft önrésszel.

A napirendi pontot a Pénzügyi bizottság tárgyalta, felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési bizottság elnöke

A Pénzügyi bizottság megtárgyalta az Ertl Pálné Művelődési Ház és Könyvtár felújítása, korszerűsítése a Magyar Falu Programban tárgyú napirendi pontot, és elfogadásra javasolja a képviselő-testület fele az írásos előterjesztést.

**Litér Község Önkormányzata Képviselő-testületének**

**51/2019.(V.13.) LKt. határozata**

Litér Község Önkormányzatának Képviselő-testülete arról határozott, hogy pályázatot nyújt be a **Magyar Falu Program** keretében megjelent „*A nemzeti és helyi identitástudat erősítése*” című alprogramra.

A pályázat keretében Litér Község Önkormányzata a tulajdonában lévő 8196 Litér, Ond u. 1. szám (119 hrsz) alatti Ertl Pálné Művelődési Ház és Könyvtár épület fejlesztését, energiatakarékos korszerűsítését kívánja megvalósítani az alábbi fejlesztési célokkal:

1. A világítás energiatakarékos korszerűsítése keretében a jelenlegi elavult régi típusú, korszerűtlen és elöregedett, rossz hatásfokú fénycsőarmatúrák és korszerűtlen izzólámpás világítótestek cseréjére kerül sor korszerű LED panelekre, 64 db 60x60 LED panel 45W 4000K, 8 db 120x30 LED panel 45W 4000K, 4 db 120x30 LED panel 45W 3000K kerül kiépítésre, új főelosztóval, bruttó 3.721.983 Ft ellenében.
2. A megújuló energia hasznosítását célzó napelemes energetikai korszerűsítés során 15,11 kWp PV kimeneti teljesítményű napelemes rendszer épül, 53 db 285 WP CSUN PV panellel, 1 db Fronius Symo 15.0-3-M inverterrel, Schletter tartószerkezettel, AC/DC túlfesz- túláram védelem és tűzvédelmi kapcsolóval, bruttó 8.616.156 Ft ellenében.
3. A nagyterem melegburkolat felújítása során a meglévő szegély bontását követően sportparketta készítésére kerül sor 163,1 m2 felületen a meglévő burkolatra alátétfóliával és új parkettaszegély készül, bruttó 3.713.160 Ft ellenében.

Litér Község Önkormányzatának Képviselő-testülete vállalja, hogy nyertes pályázat esetén a támogatási kérelemben foglalt fejlesztéseket megvalósítja. A projekt teljes költsége bruttó 16 051 299 forint, a maximálisan igényelhető 15.000.000 Ft támogatás igénylése mellett, Litér Község Önkormányzata 1.051.299 Ft saját forrást biztosít a fejlesztés megvalósításához.

A Képviselő-testület felhatalmazza a polgármestert a pályázat határidőre történő benyújtásával kapcsolatos intézkedések ellátásával.

Felelős: Szedlák Attila polgármester

Határidő: 2019. május 15.

**6.) Műfüves futballpálya felújítása**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Tájékoztatom a képviselő-testületet, hogy a 84 fős lelátós, 20x40 méteres műfüves pályánk felújítása az idei évben már indokolttá válik. A pálya felújítását 100 %-ban saját forrásból, illetve TAO sportfejlesztési programon keresztül, 30%-os önrész vállalásával és egy cég közvetítésével, akik a felújítási költségek 70 %-át biztosítják.

Jeleztük az MLSZ-nek, hogy Litér Község Önkormányzata a litéri kisméretű műfüves futballpálya 2019. évi nagyfelújítását a Termelés-Logistic Centrum TAO támogatásával kívánja megvalósítani, 2 985 812 Ft önrész vállalásával.

Felújítás költsége: 11 752 706 Ft

Kiegészítő sportfejlesztési támogatás: 540 000 Ft

Önrész: 2 985 812 Ft

A napirendi pontot a Pénzügyi bizottság tárgyalta, felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési bizottság elnöke

A pénzügyi bizottság megtárgyalta a Műfüves futballpálya felújítása tárgyú napirendi pontot, és elfogadásra javasolja a képviselő-testület fele a felújítás a Termelés-Logistic Centrum TAO támogatásával és a 2 985 812 Ft önrész vállalásával.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Amennyiben nincs, kérem, kézfeltartással szavazzon, aki a Pénzügyi bizottság javaslatával egyetért.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**52/2019.(V.13.) LKt. határozata**

Litér Község Önkormányzatának Képviselő-testülete arról határozott, hogy 84 fős lelátós, 20x40 méteres műfüves futballpálya felújítását a Termelés-Logistic Centrum TAO 70%-os támogatásával és a 2 985 812 Ft önrész vállalásával valósítja meg.

Felújítás költsége: 11 752 706 Ft

Kiegészítő sportfejlesztési támogatás: 540 000 Ft

Önrész: 2 985 812 Ft

Képviselő-testület felhatalmazza a polgármestert a szükséges intézkedések megtételére.

Felelős: Szedlák Attila Polgármester

Határidő: azonnal

**7.) Magdolna játékfilm forgatás befejezéséhez szükséges további támogatási kérelem**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

A képviselő-testület Bódi Mária Magdolna életét bemutató játékfilm elkészítéséhez a tavalyi évben 400 000 Ft összegű támogatást nyújtott. Buvári Tamás, aki a filmet rendezi jelezte felénk, hogy a forgatás a végéhez közeledik, viszont további anyagi támogatásra lenne szükségük a film befejezéséhez.

A napirendi pontot a Pénzügyi bizottság tárgyalta, felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési bizottság elnöke

A Pénzügyi Bizottság a Bódi Mária Magdolna életét bemutató játékfilm befejezéséhez 200 000 Ft összegű támogatást javasol elfogadásra a Képviselő-testület fele.

Bódi János képviselő

Szeretném jelezni, hogy a szavazásban nem kívánok részt venni.

Szedlák Attila polgármester

Van-e ezzel kapcsolatosan kérdés, más javaslat? Amennyiben nincs, kérem, kézfeltartással szavazzon, aki egyetért a Pénzügyi bizottság javaslatával?

*A képviselő-testület 6 igen szavazattal - 1 képviselő nem szavazott - egyetért.*

**Litér Község Önkormányzata Képviselő-testületének**

**53/2019.(V.13.) LKt. határozata**

Litér Község Önkormányzatának Képviselő-testülete arról határozott, hogy Bódi Mária Magdolna életét bemutató jártékfilm elkészítésének befejezéséhez 200 000 Ft összegű támogatást nyújt.

Képviselő-testület felhatalmazza a polgármestert a szükséges intézkedések megtételére.

Felelős: Szedlák Attila Polgármester

Határidő: azonnal

**8.) Törvényességi felhívás a településkép védelméről szóló önkormányzati rendelet jogszabálysértő rendelkezéseinek megszűntetésére**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

A Veszprém Megyei Kormányhivatal Kormánymegbízottja törvényességi felhívássalél a településkép védelméről szóló önkormányzati rendelet jogszabálysértő rendelkezéseivel szemben, és kéri az intézkedés megtételét.

Megkérdezem Bencze Éva jegyzőasszonyt, kívánja-e az írásos előterjesztést kiegészíteni?

Bencze Éva jegyző

Az írásos előterjesztést nem kívánom kiegészíteni.

Szedlák Attila polgármester

A napirendi pontot a Pénzügyi bizottság tárgyalta, felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési bizottság elnöke

A Pénzügyi Bizottság megtárgyalta a napirendi pontot, és elfogadásra javasolja a képviselő-testület fele a településkép védelméről szóló önkormányzati rendeletnek törvényességi felhívás szerinti módosítását Németh Kristóf Ferenc árajánlata alapján 70 000 Ft összegben.

Szedlák Attila polgármester

Van-e ezzel kapcsolatosan kérdés, más javaslat? Amennyiben nincs, kérem, kézfeltartással szavazzon, aki egyetért a Pénzügyi bizottság javaslatával?

*A képviselő-testület 7 igen szavazattal egyetért.*

**Litér Község Önkormányzat Képviselő-testületének**

**54/2019. (V.13.) LKt. határozata**

Litér Község Önkormányzatának Képviselő-testülete megtárgyalta és tudomásul vette, hogy a Veszprém Megyei Kormányhivatal Kormánymegbízottjának a VE/53/919-1/2019. ügyiratszámú törvényességi felhívásában foglaltak szerint a településkép védelméről szóló 23/2017.(XII.29.) önkormányzati rendelet jogszabálysértő rendelkezéseit felülvizsgálja és intézkedik a törvénysértés megszüntetéséről.

A településkép védelméről szóló önkormányzati rendeletnek a törvényességi felhívás szerinti módosításával Németh Kristóf Ferencet bízza meg a képviselő-testület, árajánlata alapján 70 000 Ft ellenében.

A Képviselő-testület felhatalmazza a polgármestert és a jegyzőt a szükséges intézkedések megtételére.

Határidő: azonnal

Felelős: Szedlák Attila polgármester

Bencze Éva jegyző

Mivel több napirend nem volt, Szedlák Attila polgármester a képviselő-testületi ülést 18.45 órakor lezárta.

Szedlák Attila Bencze Éva

polgármester jegyző

Jegyzőkönyv hitelesítők:

Kondics István Varga Mihály

alpolgármester képviselő